सुविधां खातीर सुचोवण्यो  -  Vikaspedia\nडिजीटल एडरेसेबल यंत्रणा (DAS) वरवीं केबल टीव्हीचे डिजीटायजेशन\nभाड्यान घेवप आनी भाड्यान घेवप- खरेदी येवजणेंतः\nचुकीची दुरुस्ती करूंक कळाव जाल्यार भाड्यात परतफेड\nसुरक्षा ठेव परत दिवप\nSTD/ISD शुल्का खातीर तपशिलवार बिलांची तजवीज\nथारावीक टॅलीफोना खातीरच्या प्रतिक्षा वळेरीची नोंदणी, सांबाळ\nमोबायल क्रमांक पोर्टेबीलीटी\nअपेक्षीत वाणिज्यिक संपर्क\nनवी जोडणी/ भार वाडोवप /मालकी हक्कांत बदल ह्या खातीर सगले तपशील भरून संबंदीत अधिकाऱ्याक स्वता वचून वा स्पीड/ रजिस्टर टपाला वरवीं अर्ज सादर करचो.\nज्या सुवाते खातीर वीज जोडणीची गरज आसा ताच्या कायदेशीर मालकीचे योग्य दस्तावेज / नोंदी सादर करात. जरी तुमी भाडेकरुं आसात, जाल्यार सुवातेच्या कायदेशीर वापराचे पुरावे सादर करात.\nपरवानो प्राप्त वीज कंत्राटदारा कडल्यान सगले वायरींगाचे काम करून घेयात. फकत दर्जेदार ISI वायरी वापरात आनी फावो त्या क्षमतायेची आनी बऱ्या दर्जांची वायरींग उपकरणां वापरात आनी सगली उपकरणां जोडच्या खातीर फकत प्रभावी earthed पातळ पीन सोकेटां वापरांत आनी योग्य earth उपलब्ध करात. योग्य सुविधेची मीनी सर्कीट ब्रेकर्सा (MCBs) वरवीं वीज जोडणी सुरक्षीत करात.\nअर्ज रद्द जावचो न्हय ह्या खातीर खात्यान कळयल्या उपरांत सुरक्षा जमा आनी सेवा जोडणी शुल्क थारायल्ल्या तारखे आदी जमा करात.\nस्थापणुकेची चांचणी करच्या खातीर आनी अहवालाचेर सय करपा खातीर पुरवण जातली तेन्ना परवानो प्राप्त वायरींग कंत्राटदार वा ताचो अधिकृत प्रतिनिधी सुवातेर आसतलो हाची जतनाय घेयात.\nमीटराची नोंद घेवपा खातीर निर्धारकाक सोंपें थारतले अशे सुवातेर मिटर लावपाक सुवात उपलब्ध करात.\nफकत संबंदीत अधिकारिणीक कळयल्या उपरांत अदीक उर्जा वापरपी उपकरणां जशे की वातानुकुलीत यंत्र, उदक हिटर हांच्या खातीर अतिरिक्त भार जोडात. भार वाडीची मान्यताय मेळ्ळ्या उपरांतच अतिरिक्त भार जोडात.\nज्या वापरा खातीर सेवा जोडणी दिल्या फकत त्याच वापरा खातीर वीज वापरात (देखीक. घरगुती/ वेवसायीक/ कृषी.)\nतुमचे सुवातींतले मीटर आनी खात्याची हेर उपकरणां सांबाळात आनी ती योग्य तरेन सील केल्यात हाची जतनाय घेयात.\nवीज पुरवणेच्या नेमांत नमूद केला त्या प्रमाणें गरज आसा तेन्ना तुमची पुरवण एकोड्या फेसी वयल्यान तीन फेसीचेर रुपांतरीत करून घेयात.\nफारीकपणाच्या देय तारखे आदी वीज वापराचे बील भरात.\nमीटराची नोंद घेवच्या खातीर निर्धारकान भेट दिल्ली त्या वेळार कांय कारणांक लागून तुमची सुवात बंद आशिल्ली जाल्यार, वीज पुरवण कंपनी सरासरी तत्वाचेर बील वाडोवंक शकता. मात फुडले बील वास्तवीक नोंदी जुळोवन मेळ्ळा हाची जतनाय घेयात.\nफारीकपण करपा वेळार कावंटराचेर बील दियात.\nफारीकपण करूंक ना म्हण जर तुमची सेवा जोडणी तोडल्या जाल्यार, तुमी देय रक्कम आनी पुनर्जोडणी शुल्क भरुन संबंदीत अधिकाऱ्याक म्हायती दिवन परतून जोडणी दिल्या हाची खात्री करूंक शकतात. परतून जोडणी दिवपा खातीर थारावीक निर्देश पाळचे असो कंपन्यांक आदेश आसा.\nजरी मीटर सदोश आसलो वा चलना जालो, जाल्यार ही गजाल संबंदीत अभियंत्याचे नदरेक लेखी स्वरुपांत हाडून दियात आनी बरो मीटर बदलून मागात. जर गिरायकाक इत्सा आसा जाल्यार शुल्क फारीक करून तिसऱ्या पक्षा कडल्यान मीटर तपासून घेवपाचो अधिकार गिरायकाक आसा.\nविजेची गळटी आडावपा खातीरच न्हय तर सुवातेत रावपी लोकांच्या जिविताची राखण करपा खातीर अंतर्गत वायरींग नेमान तपासून घेयात.\nCFL (कॉम्पेक्ट फ्लॉरोसेंट लायट)/ LED बल्ब आनी FTL (फ्लॉरोसेंट ट्युब लायट) हांकां उणी वीज लागता आनी गरम जातकच उजवाड दिवपी बल्बां वरी गरमी सोडीना. ताका लागून CFL / LED आनी FTL बल्ब वापरूंक प्राधान्य दियात.\nसध्याच्या तंत्रगिन्यानांत, तुमी कपडे धुंवपाचे मशीन, गीजर हांचो वापर उच्च वेळार थारावंक शकतात जाका लागून भार नियमनाक मजत जाता.\nजंय शक्य आसा थंय BEE स्टार मानंकीत विजेची उपकरणां वापरात, कारण ती उपकरणां उर्जा कार्यक्षम आसतात. उत्पादन जितले स्टार मानांकीत आसता तितली उणी वीज वापरता.\nसुवातीचे छप्पर आनी वण्टी धवो रंग वा हलक्या रंगान रंगयल्यार सुर्याची गरमी प्रतीवर्तीत जावपाक मजत जाता आनी ताका लागून काळखी रंगाचे छप्पर आनी वण्टी परस ते अदीक उर्जा कार्यक्षम आसतात.\nकिमान वापर आनी कार्यक्षम उर्जा वापरा खातीर योग्य मानांकीत/ क्षमतायेचो गीजर, कपडे धुंवपाचे मशीन, फ्रीज आनी वातानुकुलीत यंत्र वापरात.\nएसी, टीव्ही, संगणक, मोनीटर वापरनासतना बंद करात, कारण ही यंत्रा स्लीप/स्टॅण्ड बाय मोडात दवरल्यारूय उर्जा वापरता.\nसामान्य यांत्रीक रेग्युलेटर अदीक उर्जा वापरतात म्हणून ताच्या बदल्यात इलॅक्ट्रोनीक रेग्युलेटर वापरात.\nफ्रिजांत अन्न सांठोवन दवरच्या आदीं, ते अन्न सामान्य तापमानाचेर येवपाक दियात. फ्रिजांत बर्फ सांठोपाक दिनाकात. बर्फ दाट जाल्या उपरांत रोखडोच फ्रीज डिफ्रोस्ट करात\nएसी चे तापमान सॅटींग सामान्यपणान 25 ते 27 डिग्री दवरात.\nजबाबदार गिरायक जायात. तुमची जबाबदारी पार पाडल्या उपरांत तुमचे हक्क मागात.\nमतींत दवरात, उर्जा वाचोवप म्हणल्यार उर्जा तयार करप. कुडींत कोणच ना तेन्ना लायटी, फॅन बंद करात, कारण हॉस्पिटलांत कोणाक तरी विजेची खूप गरज आसतली.\nतुमचो हक्क आसा ती सेवा तुमकां मेळना जाल्यार तुमचो हुस्को उक्तायात. मतींत दवरात, "समीक्षक दर्जेची प्रगती करता". वीज पुरवण कंपनी आडची पयलीं कागाळ, पुरवण कंपनीच्या तुमच्या वाठारांतल्या पुरवण आनी मुख्य कार्यालयाच्या संबंदीत अधिकाऱ्या कडेन करची. जरी निवारण केले ना वा प्रतिसाद दिलो ना जाल्यार फुडल्या पांवड्या वयली कागाळ ही वितरण कंपनीच्या गिरायक तक्रार निवारण मंचा कडेन वा राज्याचो वीज लोकपाला कडेन करची.\nराज्यांत विवीध वीजेची पुरवण करूंक कामगिरीचो खात्रीशीर दर्जो\nभारत सरकारान अधिसुचीत केला ते प्रमाणें 31 डिसेंबर 2014 मेरेन4पांवड्यार देशभरांत दर एका केबल ऑपरेटरान डिजीटल एड्रेसेबल यंत्रणे वरवीं खंयचीय वाहिनी एनक्रीप्टेड स्वरुपांत प्रसारीत करप वा पुन प्रसारीत करप बंधनकारक आसा.\nडिजीटल एड्रेसेबल यंत्रणेंत (DAS), TV वाहिनी केबल टीव्ही जाळ्या वरवीं डिजीटल आनी एनक्रीप्टेड स्वरुपांत आनी फकत अधिकृत धाडटात आनी फकत अधिकृत उपेगकर्तो सेट टॉप बॉक्स वापरून वाहिनी मेळोवपाक शकता. टीव्ही डिजीटायजेशनाच्या प्रसारण आनी ग्रहणा खालाः\nगिरायकान सेट टॉप बॉक्स लावप गरजेचे आसा (STB).\nटीव्ही यंत्रणा बदलपाची गरज ना.\nएकाच सुवातेर तुमचे कडेन एका परस अदीक टीव्ही सेट आसल्यार वेगळ्या STB ची गरज आसा.\nSTB तुमच्या थळाव्या केबल ऑपरेटरा कडल्यान मेळोवंक शकतात. केबल ऑपरेटरांनी ह्या पर्यायांत STB उपलब्ध करून दिवंक जायः\nभाड्यार - खरेदी येवजण\nकेबल ऑपरेटरान, जोडणी रद्द केल्या उपरांत देय रक्कम मेळ्ळ्या उपरांत सुरक्षा ठेव (आसल्यार) परत दिवंक जाय.\nजरी केबल ऑपरेटरान दिल्ले सेवेन गिरायक समाधानकारी नासल्यार, गिरायक ते रद्द करूंक शकता आनी केबल ऑपरेटरान वजा केल्या उपरांत गिरायकाक STB दिवपाक मान्यताय दिवपाक जाय, जे दर अर्द्या वर्सा वा ताच्या भागांत 25% टक्क्याच्या अदीक आसूंक जायना.\nगिरायकान खरेदी केल्ल्या STB चेर केबल ऑपरेटरान उणीच एका वर्साची वॉरंटी दिवप गरजेचे आसा. वॉरंटी काळांत STB ची दुरुस्ती वा सांबाळ करपा खातीर गिरायकान शुल्क दिवपाची गरज ना.\nजरी STB भाड्यान घेवप - खरेदी येवजणे खाला मेळयला वा भाड्याचे येवजणे खाला मेळयला, जाल्यार गिरायकान भाड्यान घेवप - खरेदी करप वा भाड्याच्या काळांत STB ची दुरुस्ती आनी सांबाळ करपा खातीर गिरायकान पयशे फारीक करपाची गरज ना.\nकेबल ऑपरेटरान टीव्ही वाहीनी स्टॅण्ड अलोन तत्वाचेर वैयक्तीकपणान वा वाहिन्यांचो गुच्छ अशे तरेन दिवपाची गरज आसा.\nगिरायक वांगडीपद घेवपाक शकता त्या टीव्ही वाहिन्यांचो सकयले प्रमाण पर्याय आसाः\nफकत FTA (फ्री टु एयर) वाहिनी - दर म्हयन्याक दर जोडणे खातीर 100 रुपया अदीक कर ह्या परस अदीक रक्कमेचे शुल्क केबल ऑपरेटर लावंक शकना. दर जोडणेक जर म्हयन्या केबल ऑपरेटरान 100 रुपयाच्या शुल्काचेर 100 FTA वाहिनी दिवपाची सक्ती आसा.\nपॅकेज वा वाहिन्यांचो गुच्च\nतत्वाचेर एका वा अदीक वाहिनी\nफारीकपण वाहिनी आनी FTA वाहिनी.\nवळख आनी राबित्याच्या पुराव्या वांगडा नवें LPG जोडणेची गरज नोंद करूं येता. वापरूंक शकतात अशे राबित्याचे कांय पुरावे म्हणल्यार रेशन कार्ड, विजेचे बील, टॅलीफोन बील, पासपोर्ट, धनयाचे प्रमाणपत्र, LIC पॉलीसी, मतदार कार्ड, भाड्याची पावती आनी हेर.\nगॅस एजन्सी गिरायकाक आपल्या कडल्यान खंयचीय वस्तू जशे की हॉट प्लेट, रबरी पायप, हेर विकती घेवपाची सक्ती करूंक शकना. गिरायकाची इत्सा आसा थंयच्या ISI कुरू आशिल्ली वस्तू घेवपाची मेकळीक ताका आसा. कंपनीन नवी जोडणी दिवच्या आदी संभाव्य खरेदीदारा कडेन ISI कुरुची हॉट प्लेट आनी रबरी पायप आसप गरजेचे आसा.\nLPG कंपन्यांनी थारायल्ल्या प्रमाणें LPG सिलिंडर आनी दाब रेग्युलेटरा खातीर गिरायकांनी सुरक्षा ठेव दिवप गरजेचे आसा, ज्या खातीर विक्रेतो/वितरकान वांगडीपदाची पावती (SV) दिवप गरजेची आसा, जी सुरक्षीतपणान सांबाळूंक जाय\nकंपनीन थारायल्ल्या भायर हेर कसलेय शुल्क लावपाचो विक्रेतो/वितरकाक अधिकार ना.\nरिफील घेतना, सिलिंडराचे सील, सुरक्षा धाकणे, पायपातल्यान गळटी आनी गॅसाचे वजन, डिलीवरी करपी व्यक्तीक मोल दिवचे आदी तपासात.\nडिलीवरी करपी व्यक्तीन वजन काटो वांगडा घेवप गरजेचे आसा.\nLPG हॉट प्लेट, रबरी पायप आनी रेग्युलेटराची अधिकृत मेकानिका कडल्यान नेमान तपासणी करून घेयात.\nएका घरांत, एका रांदची कुडींत फकत एक जोडणेची मान्यताय आसा.\nजरी तुमकां गॅस सिलिंडरात उणे वजन दिसून आयले जाल्यार डिलीवरी दिवपी व्यक्तीक सिलिंडर बदलून दिवपाक सांगात.\nराबितो बदललो जाल्यार गॅसाची जोडणी बदलूंक येता. जरी त्याच गॅस वितरकाच्या वाठारांत तुमी राबितो बदलला जाल्यार तुमचो नवो नामो, राबित्याच्या पुराव्या सयत वितरकाक कळीत करात.\nजरी दुसऱ्या गॅस वितरकाच्या वाठारांत तुमी राबितो बदलला जाल्यार सद्याच्या वितरका कडल्यान हस्तांतरण पावती घेयात, आनी जंय तुमचो तुमचो नवो राबितो आसा त्या वाठारांतल्या वितरका कडेन तो जमा करात. मात सिलिंडर आनी दाब रेग्युलेटर परत करपाची गरज ना. नवो वितरक हस्तांतरण वांगडीपद पावती तयार करतलो.\nजरी राबितो शाराच्या भायर बदलला जाल्यार, सिलिंडर आनी दाब रेग्युलेटर सद्याच्या वितरकाक परत दिवचे पडटले. वितरक समाप्ती पावती (TV) तयार करतलो आनी सुरक्षा जमा परत दितलो. समाप्ती पावती (TV) नव्या वितरका कडेन जमा करची पडटली जो वांगडीपद पावती (SV) तयार करतलो आनी सुरक्षा ठेव जमा उपरांत सिलिंडर आनी दाब रेग्युलेटर जारी करतलो.\nसंबंदीत चांचणी एजन्सीन LPG सिलिंडर प्रमाणीत केल्या उपरांतच ताचे वितरण करतात. दर एका सिंलिडराचे फुडल्या चांचणीचे वेळापत्रक बरोवप LPG कंपनीक बंधनकारक आसा. LPG सिलिंडराच्या तीन वटेनच्या दांड्यांचेर तारीख बरयिल्ली आसता. तारीख अक्षर - आंकड्यात आसता जशे की A, B, C वा D आनी त्या उपरांत2आंकड्यांचो क्रमांक आसता. A, B, C आनी D तीन म्हयन्यांचे प्रतिनिधित्व करतात, A म्हणल्यार मार्च म्हयन्यांत सोंपपी3म्हयने आनी D म्हणल्यार डिसेंबर म्हयन्यांत सोंपपी3म्हयने.2आंकड्यांचे क्रमांक वर्साचें प्रतिनिधित्व करता. ज्या सिलिंडराची निश्चीत केल्ली चांचणी तारीख सोंपल्या तो सिलिंडर न्हयकारपाचो गिरायकाक अधिकार आसा.\nLPG सिलिंडरांची वितरकान गिरायकांक डिलीवरी दिवपाची सामान्य पद्दत म्हणल्यार फकत "घरा हाडून दिवप". दंगे, संचारबंदी, संप ह्या सारख्या खाशेल्या परिस्थितींत घरा पावोवप शक्य नासल्यार दर एका रिफीली फाटल्यान 15 रुपया परत मेळोवपाचो हक्क गिरायकाक आसा.\nसेवा मानक/QoS घटक शुल्क संबंदीत मुद्देः\nशुल्क प्लॅन कसल्याय दिशाभूल करपी पद्दतीन सादर करप, विपणन करप वा प्रस्तूत करपाक मान्यताय ना. सगले म्हयन्याळे निश्चीत केल्ले शुल्क जे खंयच्याय गिरायकाक खंयच्या प्लॅना खाला सक्तीचे आसात ते एक माथाळ्या खाला एकोड्या आंकड्यान दिवपाक जाय.\nसेवा पुरवणदारान, सेवा सक्रीय जाल्ल्या एका सप्तका भीतर गिरायकाक लेखी स्वरुपांत ताच्या शुल्क प्लॅनाचो पुराय तपशील दिवपाक जाय. त्या व्यतीरिक्त, वेंचिल्ल्या शुल्काचो खंयचोय पैलु/घटकात बदल आसल्यार जाच्या शुल्क पॅकेजींत बदल जातले त्या गिरायकाक ऑपरेटरान लेखी स्वरुपांत अशे बदल कळीत करूंक जाय.\nशुल्क प्लॅन एक फावट सेवा पुरवणदारान दिलो जाल्यार, तो शुल्क प्लॅनाची नोंदणी केल्ल्या तारखे सावन उणेच6म्हयन्या खातीर गिरायकाक उपलब्ध आसूंक जाय. ह्या6म्हयन्याच्या काळांत, सेवा पुरवणदार शुल्क उणे करूंक शकता, प्लॅनातल्या खंयच्या घटकांत वाड करपाक मान्यताय ना. मात, उपेगकर्तो6म्हयन्याच्या काळातय हेर खंयचोय प्लॅन वेंचूक शकता.\nगिरायक, स्थलांतरण शुल्क फारीक करिनासताना खंयच्याय वेळार सेवा पुरवणदारान दिल्ल्या एका शुल्क प्लॅनातल्यान दुसऱ्या शुल्क प्लॅनात बदलूंक शकता. उपेगकर्त्याची शुल्क बदल विनंती बेगोबेग मानून घेवन ती लागू करूंक जाय वा फुडल्या बिलींग फेरये वेळार ती लागू करूंक जाय.\nसगल्यो सेवा ज्यो "टॉक टायम मोलाचेर" परिणाम करिनात, त्यो इनकमींग व्हॉयस कॉल/एसएमएस सयत, प्रिपेड गिरायकाक पुराय वैधता काळांत उपलब्ध आसूंक जाय, जरी टॉक टायम सोंपला आसलो तरीय.\nरिचार्ज करपाच्या वेळार लागू आशिल्ली प्रिपेड गिरायकाची वापरूंक नाशिल्ली बाकी चडावंत काळांत फुडें व्हरुंक जाय.\n50 रुपया परस उणे शुल्क फारीक करून गिरायकाक फाटल्या6म्हयन्याचो वापराचो तपशील मेळोवपाचो अधिकार आसा. विनंती मेळिल्ल्या 30 दिसां भीतर म्हायती दिवप कंपनीक सक्तीचे आसा.\nगिरायकाच्या मान्यताये बगर शुल्क आशिल्ली मुल्यवर्धीत सेवेची पुरवण करूंक जायना. खंयचीय मुल्यवर्धीत सेवा जी आदी फुकट दिताले, ती गिरायकाच्या मान्यताये बगर सशुल्क करूंक जायना. वयल्यो तजविजो इंटरनॅट सेवा पुरवणकर्त्याकय लागू जातात.\nगिरायकाच्या पूर्व परवानगे बगर व्हॉयस मेल सेवा दिवंक जायना.\nVAS चे आपसूकच नविनीकरण करपाची मान्यताय TRAI न टॅलीकॉम सेवा पुरवणदारांक दिल्या. सद्याचो VAS चो काळ सोंपच्या3दीस आदी कंपन्यांनी एसएमएस धाडूंक जाय. जरी गिरायकाक सेवेचे नविनीकरण करपाची इत्सा ना जाल्यार एसएमएस मेळिल्ल्या3दिसां भीतर निश्क्रीय करूंक जाय. ना जाल्यार कंपनी ताचे नविनीकरण करतल्यो.\nजर गिरायकाच्या मान्यताये बगर मुल्यावर्धीत सेवा सक्रीय केल्यात जाल्यार गिरायकाच्या खात्यातल्यान वजा केल्ली रक्कम 24 वरां भीतर परत करूंक जाय.\nप्रिमीयम दर सेवा जशे की रींग टॉन्स, वॉल पेपर्स, भविश्यवाणी, प्रस्नमंजुशा हांचो पल्स दर/ शुल्क हांच्या कडेन संबंदीत म्हायती सेवा पुरवणदारान सगल्या दळणवळणात/ जायरातीत छापूंक जाय.\nसेवा पुरणदाराच्या संकेतथळार, अदमासे म्हयन्याळ्या बिलाचे तुलनात्मक शुल्क प्लान आसूंक जाय. म्हणल्यारच सद्याच्या कांय गृहितांचेर आधारीत अर्थीक परिणाम तशेंच पुराय तपशील.\nजरी थारावीक लायनींतली नादुरुस्ती3दिसां भीतर दुरुस्त करूंक ना जाल्यार सकयल्या प्रमाणें भाड्यात परतफेड दिवंक जायः\n>3 दीस आनी <7दीस नादुरुस्त आसाः7दिसां खातीर भाड्यांत सूट .\n>7 दीस आनी < 15 दीस नादुरुस्त आसाः 15 दिसां खातीर भाड्यांत सूट.\n>15 दीस नादुरुस्त आसाः 1 म्हयन्या खातीर भाड्यांत सूट.\nदेय रक्कमेत समयोजना केल्या उपरांत, आसल्यार, सुरक्षा ठेव गिरायकाक 60 दिसांच्या (साठ) काळा भीतर परत दिवंक जाय. थारायल्ल्या काळा भीतर पयशे परत करूंक ना जाल्यार सेवा पुरवणदारान कळाव जाल्ल्या खातीर 10% कळंतर दर वर्सा ह्या प्रमाणें फारीक करूंक जाय.\nपोस्ट पेड गिरायकान विनंती केल्यार ऑपरेटरान STD/ISD कॉलां खातीर तपशिलवार बील दिवंक जाय.\nजेन्ना गिरायक दुसऱ्या पारवान्याच्या क्षेत्रांत वता, ताका ऑपरेटरान एसएमएस वरवीं म्हायती दिवंक जाय की रॉमिंगात आसतना जरी तो कॉल करूंक वा कॉल स्विकारप निवडटा तेन्ना ताका शुल्क लागू जातले.\nसंभाव्य गिरायकांक कसलोच भेदभाव करीनासतना पयलीं येता ताका पयली सेवा ह्या तत्वाचेर टॅलीफोन जोडणी दिवंक जाय.\nपरवानो दिवप्यान लेखी स्वरुपांत निर्देश दिल्ले बगर ऑपरेटरांनी संभाव्य गिरायकाक टॅलीफॉन जोडणेच्या तजविजां खातीर नोंदणी करपाक न्हयकार दिवचो न्हय.\nप्रतिक्षा वळेरी सांबाळूंक जाय आनी टॅलीफोन जोडणी दिवपा खातीर ती सडकपणान पाळूंक जाय.\nसेवा पुरवणदारा आड वैयक्तीक कागाळी हाताळपाचो अधिकार TRAI कडेन ना, मात व्हडा प्रमाणांत गिरायकांक मार बसपी पद्दतशीर अपेस वा जॅनेरीक प्रकारांत लक्ष घालूंक शकता. आपल्या तक्रारीच्या निवारणा खातीर गिराय सेवा पुरवणदार वा गिरायक निवारण मंचा कडेन दाद मागूंक शकतात.\nपयल्या पांवड्यार सेवा पुरवणदाराच्या गिरायक काळजी केंद्रांत टोल फ्री क्रमांका वरवीं कागाळ नोंद करूंक शकता. जर थारायल्ल्या काळांत कंपनीक समस्या समाधानकारक पणान सोडोवंक अपेशी थारता जाल्यार कंपनीच्या आव्हान अधिकारणी कडेन कागाळ नोंद करूं येता.\nतोच क्रमांक राखून गिरायक आपलो सेवा पुरवणदार बदलूंक शकता. जरी नवो क्रमांक आसा जाल्यार जोडणी सक्रीय केल्ल्या 90 दिसा उपरांतच पोर्टींग विनंती नोंद करूंक येता.\nप्रिपेड गिरायक आसल्यार, टॉक टायमाची बाकी रक्कम पोर्टींगाच्या वेळार लोप जातली.\n19 रुपया पोर्टींग शुल्क म्हण लागू जातलो.\nज्या गिरायकांक टॅलीमार्केटींग कॉल्स पुरायपणान वा कांय प्रमाणांत नाकात तांणी आपलो क्रमांक NDNC वा NCPR कडेन नोंद करचो. 1909 चेर फोन/एसएमएस करून नोंदणी करूं येता.\nटॅलीमार्केटींग कॉल्स फकत टॅलीमार्केटरानच करूंक जाय.\nटॅलीमार्केटींग कॉल्स 140 माळयेचे क्रमांक वापरून 10 आंकड्याच्या क्रमांका वयल्यान करप टॅलीमार्केटरां खातीर सक्तीचे आसा. टॅलीमार्केटींग संदेश9आंकड्यांचो आल्फा न्युमेरीक कोड वापरून वळखपाचे.
